Ziqim

Zikim (hebraisk: זִיקִים) er en kibbutz i det sørlige Israel. Det ligger tett ved Gazastripen og ikke langt fra kysten, og er det av Hof Ashkelon Regional Council i Negev i Sørdistriktet.

Historie
Kibbutzen ble etablert i 1949 på land som hadde tilhørt den fraflyttede palestinske landsbyen Hiribya, av en gruppe unge rumenske jøder som hadde tilhørt Hashomer Hatzair før de ankom Palestinamandatet i 1947.

Det var lite med jødisk bosetning i Negevørkenen den gang, slik at enhver nytt sted med bosetting ble betraktet som et lysgnist (zik) i ødemarken. Den senere historiker Michael Har-Segor, kom på navnet mens han satt fengslet i Romania for sin aktivitet i Hashomer Hatzair. Han sier at han oversatte et sitat fra Pushkin til hebraisk: «Fra gnister skal det oppstå flamme».

Zikim tiltrakk seg medlemmer av Hashomer Hatzair hele verden, og etterhvert også fra Sør-Amerika. Den britiske (ikke-jødiske) skuespilleren Bob Hoskins arbeidet som frivillig i Zikim i 1967.

I 2006 traff en Qassam-rakett avfyrt fra nordlige Gaza en madrassfabrikk i Zikim. Islamic Jihad hevdet å ha stått bak rakettangrepet. I juli 2014 forsøkte fem væpnede palestinere å komme inn i Israel via stranden ved kibbutz Zikim. De ble drept av israelske soldater som åpnet ild.

Økonomi
Viktigste jordbruksprodukter er mango og avokado. Zikim har også en av Israels størrste melkegårder. Det viktigste industrproduktet er polyuretan, produsert i kibbutzfabrikken Polyrit.

Kjente personer
 Bob Hoskins
 Peretz Kidron
 Hagai Zamir

Referanser

Eksterne lenker

Offisiell nettside 

Kibbutzer
Sørdistriktet i Israel
Etableringer i 1949